**Ministru kabineta noteikumu projekta “Noteikumi par sākuma termiņu reflektantu reģistrācijai un uzņemšanai augstskolās un koledžās 2020. gadā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Noteikumi par sākuma termiņu reflektantu reģistrācijai un uzņemšanai augstskolās un koledžās 2020. gadā” (turpmāk – projekts) mērķis ir noteikt sākuma termiņu reflektantu reģistrācijai un uzņemšanai augstskolās un koledžās 2020. gadā.Risinājums: reflektantiem būs tiesības veikt reģistrāciju un uzņemšanu augstskolās un koledžās pēc vidējās izglītības iegūšanas, tostarp arī tie, kuri ieguvuši vidējo izglītību ārzemēs.Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |
|  |  |

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Projekts izstrādāts, pamatojoties uz Augstskolu likuma 46. panta sesto daļu, kas nosaka, ka Ministru kabinets katru gadu nosaka sākuma termiņu reflektantu reģistrācijai un uzņemšanai pirmajā gadā pēc vidējās izglītības iegūšanas. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstskolu likuma 46.panta sestā daļa nosaka, ka Ministru kabinets katru gadu nosaka sākuma termiņu reflektantu reģistrācijai un uzņemšanai pirmajā gadā pēc vidējās izglītības iegūšanas. Pirms uzņemšanas sākuma termiņa augstskolai nav tiesību slēgt ar studijām saistītus līgumus ar iespējamiem reflektantiem.Šāda ikgadēja sākuma termiņa noteikšana nodrošina, ka augstskolas un koledžas nevar slēgt ar studijām saistītus līgumus ar studētgribētājiem, tādējādi aizsargājot studētgribētājus no saistību uzņemšanās pirms tie ir uzņemti konkrētā studiju programmā. Tas ļauj izvairīties no situācijām, kad studētgribētājs noslēdz kādu līgumu un jau veic studiju maksas samaksu, taču vēl nav uzņemts studiju programmā un tam arī netiek garantēta uzņemšana studiju programmā. Līdz ar to deleģējums Ministru kabinetam noteikt sākuma termiņu reģistrācijai un uzņemšanai veic tiesisko interešu aizsardzības funkciju. Projekta tiesiskā regulējuma mērķis ir nodrošināt vienādas iespējas 2020.gadā uzsākt studējošo uzņemšanu pirmajā gadā pēc vidējās izglītības iegūšanas, nosakot sākuma termiņu, no kura var sākt reģistrēt un uzņemt reflektantus augstskolās un koledžās pirmajā gadā pēc vidējās izglītības iegūšanas. Projekts ir nepieciešams, lai izvairītos no gadījumiem, kad studētgribētājs noslēdz kādu līgumu un jau veic studiju maksas samaksu, taču vēl nav uzņemts studiju programmā un tam arī netiek garantēta uzņemšana studiju programmā, jo ar projektu nosaka vienu dokumentu iesniegšanas un uzņemšanas sākuma termiņu studiju uzsākšanai kārtējā mācību gada pirmā kursa pirmajā semestrī. Ar šādu sakumā termiņa atskaites punktu augstskolas un koledžas var organizēt dokumentu pieņemšanu un izvērtēšanu vairākos posmos, kas rezultējas ar studiju līgumu noslēgšanu un studiju maksas samaksu. Šāda pieeja rada nevienlīdzīgu situāciju reflektantiem, kas vidējo izglītību ieguvuši agrāk un tiem, kas vidējo izglītību iegūst uzņemšanas gadā.Reflektantu reģistrēšanas un uzņemšanas termiņu katru gadu nosaka, ievērojot uz Ministru kabineta 2010. gada 6. aprīļa noteikumu Nr. 335 “Noteikumi par centralizēto eksāmenu saturu un norises kārtību” 127. punktu, kas paredz, ka centralizēto eksāmenu sertifikātus Valsts izglītības satura centrs izsniedz piecu nedēļu laikā pēc attiecīgā mācību gada beigām. Saskaņā ar Ministru kabineta 2018. gada 11. decembra noteikumu Nr. 777 “Noteikumi par 2019./2020. mācību gada un mācību semestru sākuma un beigu laiku un brīvdienu laiku” 5. punktu 12. klases izglītojamajiem mācību gads beidzas 2020. gada 19. jūnijā. Valsts izglītības satura centrs ir noteicis, ka 2019./2020. mācību gadā centralizēto eksāmenu sertifikātus pašvaldības izglītības pārvaldēm izsniegs 2020. gada 30. jūnijā (Valsts izglītības satura centra 2019. gada 16. septembra rīkojums Nr.1-03/142). Ņemot vērā ārkārtējās situācijas radītās izmaiņas izglītības procesa organizācijā 2020.gadā plānots, ka centralizēto eksāmenu sertifikātus plānots izsniegt 24.jūlijā. Tāpēc ar 2020. gada 27. jūliju augstskolas un koledžas var uzsākt reflektantu reģistrāciju un uzņemšanu.Sākot ar 2012. gadu, tika noteikts agrāks termiņš to reflektantu reģistrācijai un uzņemšanai augstskolās un koledžās, kas ieguvuši vidējo izglītību ārvalstīs, jo saskaņā ar Augstskolu likuma 46. panta trešo daļu personas, kuras ir ieguvušas vidējo izglītību ārvalstīs, var uzņemt augstskolās un koledžā pilnas un nepilna laika bakalaura un profesionālās studiju programmās, kurās uzņemšanas prasība ir iepriekš iegūta vidējā izglītība, bez centralizēto eksāmenu kārtošanas. Līdz ar to bija iespēja ārvalstu potenciālajiem reflektantiem noteikt ātrāku reģistrācijas un uzņemšanas sākuma termiņu.Ātrāka reģistrēšanas termiņa noteikšana ārvalstu personām veicinās Latvijas augstskolu un koledžu eksportspēju, kas nacionālās politikas plānošanas dokumentos ir izvirzīta kā viena no augstākās izglītības attīstības prioritātēm.Ar projektu tiks nodrošinātas visām augstskolām un koledžām vienādas iespējas uzsākt studējošo uzņemšanu pirmajā gadā pēc vidējās izglītības iegūšanas, jo Augstskolu likuma 46.panta sestā daļa nosaka, ka MK nosaka sākuma termiņu reflektantu reģistrācijai un uzņemšanai pirmajā gadā pēc vidējās izglītības iegūšanas. Līdz ar to tas ir saistošs augstākās izglītības iestādēm, kas nodrošina vienādas tiesības studējošo uzņemšanu pirmajā gadā pēc vidējās izglītības iegūšanas.Projekts nosaka divus sākuma termiņus reflektantu reģistrācijai un uzņemšanai studiju programmās pirmajā gadā pēc vidējās izglītības iegūšanas:1) reflektantu, kuri ir ieguvuši vidējo izglītību ārzemēs un nepretendē uz studijām valsts finansētās studiju vietās vai studiju programmās, kurās ir noteikts studējošo skaita ierobežojums, reģistrāciju un uzņemšanu pirmajā gadā pēc vidējās izglītības iegūšanas augstskolas un koledžas var uzsākt no 2020. gada 29. aprīļa;2) pārējo reflektantu reģistrāciju un uzņemšanu pirmajā gadā pēc vidējās izglītības iegūšanas augstskolas un koledžas var uzsākt no 2020. gada 1. jūlija.Ātrāks sākuma termiņš reģistrācijai un uzņemšanai ir noteikts ne tikai ārzemniekiem, kuri ieguvuši vidējo izglītību ārzemēs, bet arī Latvijas pilsoņiem un nepilsoņiem, kas vidējo izglītību ir ieguvuši ārzemēs. Šāds regulējums ir noteikts, lai netiktu diskriminēti tie Latvijas pilsoņi un nepilsoņi, kuri arī ir ieguvuši vidējo izglītību ārzemēs un vēlas pretendēt uz studijām Latvijā.Ņemot vērā to, ka ir noteikti divi dažādi sākuma termiņi uzņemšanai studiju programmās pirmajā gadā pēc vidējās izglītības iegūšanas (ja minētajās studiju programmās nav noteikts studējošo skaita ierobežojums), augstskolas un koledžas varēs izvēlēties – īstenot reflektantu reģistrāciju un uzņemšanu divos paņēmienos (viena reģistrācija un uzņemšana projekta 2. punktā minētajiem reflektantiem no 2020. gada 29. aprīļa; otra – tiem reflektantiem, kuri nav minēti projekta 2. punktā, no 2020. gada 1. jūlija), vai arī vienā paņēmienā, proti, uzsākot visu reflektantu reģistrāciju un uzņemšanu no 2020. gada 1. jūlija.Reģistrācijas un uzņemšanas procesā izšķirošā nozīme nav reģistrācijas brīdim. Saskaņā ar Ministru kabineta 2006. gada 10. oktobra noteikumu Nr. 846 “Noteikumi par prasībām, kritērijiem un kārtību uzņemšanai studiju programmās” 8. punktu uzņemšanai studiju programmā augstskola vai koledža rīko atklātu un vienlīdzīgu konkursu saskaņā ar augstskolas vai koledžas uzņemšanas noteikumiem, un konkursa mērķis ir atlasīt atbilstošākos pretendentus izvēlētajā studiju programmā. Proti, normatīvajā regulējumā ir noteikts, ka primāri ir sekmības rādītāji, jo uzņemti tiek atbilstošākie pretendenti, nevis tie, kas pirmie reģistrējas. Ņemot vērā to, ka beigu termiņu nosaka pašas augstskolas un koledžas, augstskolas un koledžas reģistrāciju un uzņemšanu organizēs tik ilgi, lai reģistrēties studijām varētu arī pretendenti, kas visus nepieciešamos dokumentus iegūs tikai vasarā. Augstskolas un koledžas interesēs ir, lai studējošais izvēlas studēt attiecīgajā augstskolā un koledžā, līdz ar to augstskolas un koledžas nenostādīs nelabvēlīgā situācijā tos studētgribētājus, kas vidējo izglītību ieguvuši 2019. gada vasarā. Augstskolas un koledžas konkurē par mazo studējošo skaitu, līdz ar to rēķinās ar lielas studētgribētāju daļas (personas, kas ieguvušas vidējo izglītību šajā gadā) interesēm.Augstskolas un koledžas rīko vienotu uzņemšanu gan tiem reflektantiem, kas vidējo izglītību iegūst šajā gadā, gan tiem, kas to jau ir ieguvuši ātrāk, līdz ar to tiek noteikts ātrāks reģistrācijas un uzņemšanas termiņš, lai neierobežotu augstskolas un koledžas, kā arī neuzliktu par pienākumu augstskolām un koledžām reģistrāciju un uzņemšanu rīkot vairākkārtīgi.Ievērojot Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. punktu, ka pakalpojumu pieprasīšanas un saņemšanas kanāli iedalāmi klātienes un neklātienes kanālos, savukārt neklātienes kanāli iedalāmi elektroniskos, telefoniskos un pasta starpniecības kanālos, vairākas augstākās izglītības iestādes reflektantu uzņemšanu nodrošina, izmantojot e-pakalpojumu “Elektroniskā pieteikšanās studijām pamatstudiju programmās”. Projekts neparedz izmaiņas minētā e-pakalpojuma darbībā, e-pakalpojumu nodrošinās gan klātienē augstākās izglītības iestāžu reģistrācijas punktos, gan neklātienē. Pēc projekta stāšanās spēkā tiks aktualizēts e-pakalpojuma “Elektroniskā pieteikšanās studijām pamatstudiju programmās” apraksts”, Izglītības un zinātnes ministrija informējot Rīgas Tehnisko universitāti, kas nodrošina e-pakalpojuma darbību, par nepieciešamību veikt pakalpojuma apraksta aktualizēšanu, tajā skaitā informāciju, kas norādīta (pieteikšanās termiņi), autentificējoties minētajam pakalpojumam ar norādītajiem autentifikācijas līdzekļiem (saite: <https://www.latvija.lv/lv/Epakalpojumi/EP42/Apraksts>) saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktu. |
|  3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
|  4. |  Cita informācija | 1.Saskaņā ar Ministru kabineta 2018. gada 6. marta sēdes protokollēmuma (prot. Nr. 14 10. §) 2. punktu Izglītības un zinātnes ministrijai tika dots uzdevums – līdz 2018. gada 1. septembrim izvērtēt Augstskolu likuma 46. panta sestajā daļā Ministru kabinetam dotā deleģējuma mērķi, sagatavot grozījumus Augstskolu likumā un citos normatīvajos aktos, ja nepieciešams, lai atteiktos no reflektantu reģistrācijas un uzņemšanas termiņa noteikšanas, un iesniegt tos izskatīšanai Ministru kabinetā.Izglītības un zinātnes ministrija ir izvērtējusi Ministru kabineta doto uzdevumu, pašreizējo situāciju un spēkā esošos normatīvos aktus.Eiropas Parlamenta un Padomes 2018. gada 2. oktobra Regula (ES) 2018/1724, ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu (ES) Nr. 1024/2012 (turpmāk – Regula) paredz izveidot vienotu digitālo vārteju, kas kalpotu kā vienots Eiropas kontaktpunkts, tai skaitā lai nodrošinātu tiešsaistes piekļuvi informācijai, procedūrām, palīdzības un problēmu risināšanas pakalpojumiem Eiropas Savienības mērogā.Lai nodrošinātu Regulas mērķu sasniegšanu, tā Eiropas Savienības dalībvalstīm nosaka pienākumus un viens no tiem ir nodrošināt pārrobežu pieejamību pakalpojumiem un procedūrām. Regulas vārteju paredzēts izveidot 2020. gada 12. decembrī. Ņemot vērā Regulā noteikto, Izglītības un zinātnes ministrija ir vienojusies ar augstākās izglītības iestādēm, ka 2020. gadāreflektantu reģistrācija un uzņemšana augstskolās un koledžās notiks pēc pašreizējās kārtības, bet 2021. gadā tiks paredzēta cita reflektantu reģistrācijas un uzņemšanas kārtība.2. Ņemot vērā Ministru kabineta 2020. gada 12. marta rīkojuma Nr. 103 "Par ārkārtējās situācijas izsludināšanu" 4.3. apakšpunktā paredzēto par valsts centralizēto pārbaudījumu darbu norises pārtraukšanu un svešvalodu eksāmenu norises nodrošināšanu laikposmā no 2020. gada 12. maija līdz 15. maijam, kā arī 4.3.11. apakšpunktā paredzēto par iespējamu mācību gada pagarinājumu, tad attiecībā uz tiem reflektantiem, kas vidējo izglītību iegūs 2020.gadā, ja tiks noteikts mācību gada pagarinājums, vai tiks mainīta centralizēto eksāmenu norise, tas var ietekmēt reflektantu reģistrācijas un uzņemšanas noslēguma termiņu un uzņemšanas noteikumu prasības, t.i. jautājumus, nav šo projekta tvērumā, bet gan minētā MK rīkojuma grozījuma jautājums  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz visām Latvijas augstskolām un koledžām, kas uzsāk reflektantu reģistrāciju un uzņemšanu – 52 augstākās izglītības iestādēm un divām ārvalstu augstskolu filiālēm. Projekta tiesiskais regulējums attiecas arī uz tiem augstskolu un koledžu reflektantiem, kas reģistrēsies studijām studiju programmās pirmajā gadā pēc vidējās izglītības iegūšanas, kurās uzņemšanas prasība ir iepriekš iegūta vidējā izglītība, kā arī reflektantiem, kas vidējo izglītību ieguvuši ārvalstīs. |
|  2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus. |
|  3. | Administratīvo izmaksu monetārs novērtējums |  Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
|  5. |  Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Ar IZM 25.02.2020. vēstuli Nr. 4-10e/20/625 tika lūgts sniegt viedokli Rektoru padomei, Latvijas Koledžu asociācijai un Latvijas Studentu apvienībai. |
|  2. | Sabiedrības līdzdalība projekta izstrādē |  Projekts publicēts 24.02.2020. IZM tīmekļa vietnē: <https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/3917-noteikumi-par-sakuma-terminu-reflektantu-registracijai-un-uznemsanai-augstskolas-un-koledzas-2020-gada> un 25.02.2020. Valsts kancelejas tīmekļa vietnē: <https://mk.gov.lv/content/ministru-kabineta-diskusiju-dokumenti>  |
|  3. | Sabiedrības līdzdalības rezultāti | Pirms izsludināšanas Valsts sekretāru sanāksmē tika lūgts sniegt viedokli par projektu Rektoru padomi, Latvijas Koledžu asociāciju un Latvijas Studentu apvienību. Tādi līdz projekta iesniegšanai Valsts kancelejā viedokļi no minētajām organizācijām netika saņemti.No nevalstiskām organizācijām, fiziskā vai juridiskām personām pēc projekta izsludināšanas Valsts sekretāru sanāksmē komentāri, iebildumu vai priekšlikumi nav saņemti. |
|  4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Izglītības un zinātnes ministrija, augstskolas un koledžas – 52, ārvalstu augstskolu filiāles – 2. |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiks izveidotas. Esošās institūcijas netiks likvidētas vai reorganizētas. |
|  3. | Cita informācija | Nav. |

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa

Akmentiņa, 67047816

inga.akmentina@izm.gov.lv